**Ažurirani obrazac zakonodavnih aktivnosti Ministarstva vanjskih i europskih poslova za 2025. godinu**

Obrazac zakonodavnih aktivnosti

|  |  |  |  |
| --- | --- | --- | --- |
| **PRILOG 1.:** | | | |
| **OBRAZAC ZAKONODAVNIH AKTIVNOSTI** | | | |
| **1.** | **STRUČNI NOSITELJ:** | Ministarstvo vanjskih i europskih poslova Republike Hrvatske | |
| **2.** | **POSTUPAK PROCJENE UČINAKA PROPISA** | | |
| Redni broj: | Naziv nacrta prijedloga zakona: | | Upućivanje u proceduru Vlade Republike Hrvatske: |
| 2.1. | Zakon o službi vanjskih poslova | | Četvrto tromjesečje 2025. |
|  | Razlozi predlaganja zakona: | | Ciljevi koji se žele postići donošenjem zakona: |
|  | Zakon o službi vanjskih poslova donosi se radi unapređenja sustava službe vanjskih poslova, vodeći računa o potrebama službe i novim izazovima koje donose promijenjene okolnosti u međunarodnim odnosima. | | Donošenjem Zakona o službi vanjskih poslova želi se postići unapređenje sustava službe vanjskih poslova, vodeći računa o potrebama službe i novim izazovima koje donose promijenjene okolnosti u međunarodnim odnosima, a sve u svrhu ostvarenja zadanih prioriteta. |
| 2.2. | Zakon o izmjenama i dopunama Zakona o mjerama ograničavanja | | Drugo tromjesečje 2025. |
|  | Razlozi predlaganja zakona: | | Ciljevi koji se žele postići donošenjem zakona: |
|  | Zakon o izmjenama i dopunama Zakona o mjerama ograničavanja donosi se zbog preuzimanja Direktive (EU) 2024/1226 Europskog parlamenta i Vijeća od 24. travnja 2024. o definiciji kaznenih djela i sankcija za kršenje Unijinih mjera ograničavanja i izmjeni Direktive (EU) 2018/1673 koja se u nacionalno zakonodavstvo mora preuzeti do 20. svibnja 2025. | | Cilj Zakona je olakšati istraživanje i kazneni progon za kršenje sankcija Europske unije. Zakonom će se utvrditi minimalna pravila na razini EU za definiranje kaznenih djela i sankcija za kršenje i izbjegavanje mjera ograničavanja EU.  Zakonom se osiguravaju zajednički osnovni standardni za sankcije u svim državama članicama EU, zatvaraju se postojeći pravni nedostaci i povećava učinak odvraćanja od kršenja mjera ograničavanja EU. |
| **3.** | **IZNIMKE OD POSTUPKA PROCJENE UČINAKA PROPISA** | | |
| Redni broj: | Naziv nacrta prijedloga zakona: | | Upućivanje u proceduru Vlade Republike Hrvatske: |
| 3.1. | Nacrt prijedloga Zakona o potvrđivanju Naprednog okvirnog sporazuma između Europske unije i njezinih država članica, s jedne strane, i Republike Čilea, s druge strane. | | Prvo tromjesečja 2025. |
|  | Razlozi predlaganja zakona: | | Ciljevi koji se žele postići donošenjem zakona: |
|  | Sporazum je važan za snaženje uloge EU u Čileu, njime se dodatno jača politička, regionalna i globalna suradnja između dva partnera. Njegova provedba pružit će praktične koristi objema stranama i biti temelj za promicanje širih političkih i gospodarskih interesa Europske unije i njezinih država članica, uključujući i Republiku Hrvatsku. | | Cilj je Sporazuma ponovo potvrditi pridruživanje između stranaka na temelju osnaženog partnerstva, pojačanog političkog dijaloga i ojačane suradnje u pitanjima od zajedničkog interesa, uključujući inovacije u svim primjenjivim područjima, poticanje povećanja trgovine i ulaganja između stranaka širenjem i diversifikacijom njihovih trgovinskih odnosa, kao i ojačati postojeću međunarodnu suradnju. |
| **4.** | **OVJERA ČELNIKA STRUČNOG NOSITELJA** | | |
|  | Potpis: dr.sc. Gordan Grlić Radman  Datum: 20.12.2024. | | |